钦定古今图书集成/理学汇编/经籍典/第088卷 > 日知录 > 《游魂为变》
## 钦定古今图书集成/理学汇编/经籍典/第088卷 > 日知录 > 《游魂为变》

精气为物，自无而之有也；游魂为变，自有而之无也。
夫子之《答宰我》曰：“骨肉毙于下，阴为野土；其气发扬
于上，为昭明、焄蒿凄怆。”

朱子曰：“昭明，露光景也。” 郑氏曰：“焄谓香臭也。蒿，气蒸出貌。” 许氏曰：“凄怆，使人惨栗感伤之意。” 鲁庵徐氏曰：“阳气为魂，附于体貌而人生焉。骨肉毙于下，其气无所附丽，则发散飞扬于上，或为朗然昭明之气，或为温然焄蒿之气，或为肃然凄怆之气。” 盖

阳气轻清，故升而上浮，以从阳也。

所谓游魂为变者，情状具于是矣。延陵季子之葬其
子也，曰：“骨肉复归于土，命也。若魂气则无不之也，无
不之也。”张子《正蒙》有云：“太虚不能无气，气不能不聚
而为万物，万物不能不散而为太虚。”循是出入，是皆
不得已而然也。然则圣人尽道其间，兼体而不累者，
存神其至矣，其精矣乎！

鬼者，归也，《张子》曰：“气之为物，散入无形，适得吾体，此
之谓归。”

陈无己：〈师道〉《以“游魂》为变，为《轮回”之说》〈理究〉吕仲《木》。〈柟〉《辨
之》曰：“长生而不化，则人多，世何以容？长死而不化，则
鬼亦多矣。夫灯熄而然，非前灯也。云霓而雨，非前雨
也。死复有生，岂前生邪？”

邵氏。〈宝〉《简端录》曰：“聚而有体谓之物，散而无形谓之
变。唯物也，故散必于其所聚；唯变也，故聚不必于其
所散。是故聚以气聚，散以气散。荒于散者，其说也佛；
荒于聚者，其说也仙。”

盈天地之间者气也，气之盛者为神，神者天地之气
而人之心也。故曰：“视之而弗见，听之而弗闻，体物而
不可遗，使天下之人齐明盛服以承祭祀，洋洋乎如
在其上，如在其左右。”圣人所以知鬼神之情状者如
此。

“维岳降神，生甫及申”，非有所托而生也。“文王在上，于
昭于天”，非有所乘而去也。此鬼神之实，而诚之不可
掩也。